
הכנסת העשרים
מושב שלישי
<פרוטוקול מס' 182>
מישיבת ועדת העלייה, הקליטה והתפוצות
יום רביעי, ה' בשבט התשע"ז (01 בפברואר 2017), שעה 9:40
<סדר היום:>
<דיור ציבורי לעולים>
נכחו:

<חברי הוועדה:> 
אברהם נגוסה – היו"ר
טלי פלוסקוב

<מוזמנים:> 
	סמנכ"ל איכלוס, משרד הבינוי השיכון 
	–
	רונן כהן

	סמנכ"ל בכיר לדיור ולמינהל, משרד העלייה והקליטה
	–
	חביב קצב

	רפרנט שיכון באג"ת, משרד האוצר 
	–
	יובל טלר חסון

	מנהל האגף לביקורת פנים, רשות מקרקעי ישראל 
	–
	אריאל מזוז

	מנכ"ל חברת "עמיגור"
	–
	יובל פרנקל

	שליח נייד לאתיופיה, הסוכנות היהודית 
	–
	פנטהון סיום

	מנהל מח' עלייה וקליטה עירונית באשקלון, עיריית אשקלון 
	–
	לב ברדני

	רכז מחקר ומידע, עובדי הכנסת 
	–
	צח בן יהודה

	ממונת חקיקה, לשכת עו"ד 
	–
	מזל נייגו

	ממונת חקיקה, לשכת עו"ד 
	–
	אוריין לביא

	ארגון רבני צהר
	–
	שמואל סלוטקי

	רפרנט משרדי ממשלה, ארגון "נפש בנפש" 
	–
	רונן פוקסמן

	רפרנט משרדי ממשלה, ארגון "נפש בנפש" 
	–
	נטע  כץ

	קשרי ממשל, ארגון "קעליטה"
	–
	אסתר בלום

	יו"ר מטה למען עובדי קבלן
	–
	אלכסנדר טנצר

	חבר הנהלה קשרי חוץ
	–
	יעקב ברגיל

	חברת עמותת "מגן משפחה"
	–
	קרן פישזון

	חברת עמותה "מגן משפחה"
	–
	אינה וינארד

	חברת עמותת "מגן משפחה"
	–
	אפשטיין אניה

	חברת עמותת "מגן משפחה"
	–
	נינה  וינברג 

	פעילה במשמר החברתי
	–
	שני אטלי

	פעיל במשמר החברתי 
	–
	ג'וני בכור


<מנהל/ת הוועדה:>
דנה גורדון שושני
<רישום פרלמנטרי:>
רמי בן שמעון
<דיור ציבורי לעולים>
<היו"ר אברהם נגוסה:>
בוקר טוב לכל המשתתפים התכנסנו הבוקר לדון בנושא: דיור ציבורי לעולים. אמור היה להשתתף בישיבה מנכ"ל משרד הבינוי והשיכון, אשל ארמוני. הישיבה תואמה לפני שלושה חודשים עם מנכ"ל משרד הבינוי והשיכון, והוזזה מספר פעמים בתיאום עם לשכתו, חלקם לבקשתו.

אתם זוכרים, לפני שנה בדיוק קיימנו דיון בהשתתפותו והוא הבטיח לנו לעשות שנויים ואנחנו ציפינו לשמוע מעקב בדיון הזה. כל הזמן, מעל שלושה חודשים, הוא אומר: לא מתאים לי. אנחנו דוחים כי רצינו שהוא ידווח לנו מה הוא עשה מאז שהבטיח לנו.
הבוקר, לפני הישיבה הודיעו מלשכתו כי לא יגיע המנכ"ל, ואני מצטט: בשל אילוצי לו"ז. שעה לפני הפגישה. לא מקובל עלי לאחר שדחינו יותר משלושה חודשים, עמדנו בבקשתו, לא יכול לעשות לנו דבר כזה שעה לפני הדיון.
אני מוחה בחריפות על היחס לכנסת בכלל, ולוועדה. ואני חושב שזה זלזול ב-27 אלף עולים שממתינים לדיור ציבורי. מתוך מחאה אני סוגר את הישיבה.

כידוע, חשוב לי מאוד לקרוא, ואני מבקש שמנהלת הוועדה תקרא את הסעיף של תקנון כנסת המחייב את משרדי הממשלה.
<קרן פישזון:>
גם המנכ"ל של משרד העלייה לא הגיע, נכון? קושניר לא פה. אז אפשר - - -

<היו"ר אברהם נגוסה:>
הסמנכ"ל משרד הקליטה שהוזמן פה. הוא הגיע. אבל הנושא שלנו יותר – אנחנו יודעים את מי הזמנו ותאמנו את הפגישה.

<קרן פישזון:>
גם משרד העלייה והקליטה - - -

<היו"ר אברהם נגוסה:>
אני אומר - - -

<רונן כהן:>
אדוני היושב-ראש - - - לוויה של מישהו שנפטר ואדוני ידע את זה מראש והוא נדרש להיות בלוויה.

<היו"ר אברהם נגוסה:>
אנחנו קיבלנו - - -

<רונן כהן:>
ואני אומר את זה - - -

<היו"ר אברהם נגוסה:>
לא, לא - - -

<טלי פלוסקוב (כולנו):>
כדאי לשמוע את ההסבר.

<רונן כהן:>
אני אומר שחשוב ואנחנו מכבדים את החלטתך - - -

<היו"ר אברהם נגוסה:>
אני אומר לכם שאני נועל - - -

<רונן כהן:>
אני רוצה לומר לך - - -

<היו"ר אברהם נגוסה:>
מה שקיבלנו רשמית מלשכתו - - -

<רונן כהן:>
אז מי שהסביר לך, הסביר לך הסבר חסר וזה לא היה ראוי האופן שהוא הסביר לך. אני מסביר לך את זה בצורה הכי ברורה.

<דנה גורדון שושני:>
סליחה, בלשכה לא ידעו?

<היו"ר אברהם נגוסה:>
לא, לא. אני אומר לך - -

<רונן כהן:>
אני לא יודע מי הסביר - - -

<היו"ר אברהם נגוסה:>
- - שהתקנון מחייב ואתם מפירים את התקנון. אתם מזלזלים בכנסת - -

<רונן כהן:>
חלילה.

<היו"ר אברהם נגוסה:>
- - אתם מזלזלים בוועדה, אתם מזלזלים בעולים, ולכן אני נועל את הישיבה. אני נועל.

<רונן כהן:>
- - - תן לנו עוד הזדמנות להגיב - - -

<היו"ר אברהם נגוסה:>
לא. אני סוגר את הישיבה. אני לא פותח. ואני מבקש סליחה מהבאים.
<רונן כהן:>
אנחנו מתכוננים לדיון הזה כבר ימים שלמים - -

<היו"ר אברהם נגוסה:>
אבל אי-אפשר להמשיך בצורה כזאת.

<רונן כהן:>
- - ואתמול בערב - - - אנחנו מתכוננים לדיון הזה ימים שלמים, מתקדמים לפי ההתחייבות. אני אומר לך שמי שהסביר לכם טעה באופן שבו הסביר.
<היו"ר אברהם נגוסה:>
קיבלנו מהלשכה שלו.
<רונן כהן:>
אתמול בערב ישבנו על הדיון הזה יחד עם המנכ"ל מתוך הנחה שהוא מגיע. המנכ"ל התכוון להגיע.

<היו"ר אברהם נגוסה:>
כך תיאמנו.

<רונן כהן:>
בשעה שש בערב ישבתי בישיבה עם המנכ"ל שלנו על הישיבה היום, שהוא מתכוון להציג את הנושאים. אז אם רוצים לדעת, מישהו פה טעה - - -

<היו"ר אברהם נגוסה:>
אז מה קרה? אז מה קרה? זה מה שתיאמנו.

<רונן כהן:>
אני אומר לך, קיבלו הודעה על לוויה היום. אני מניח שאתה יודע במה מדובר.

<היו"ר אברהם נגוסה:>
אני לא יודע.

<רונן כהן:>
אז מדובר באיש ציבור. יש לוויה ואנשים שנמצאים אתו בקשרי - - -

<היו"ר אברהם נגוסה:>
מי זה? זה לא מה שנאמר לנו מלשכתו.

<רונן כהן:>
ראש מועצה ריפמן. ראש מועצה שהמשרד נמצא אתו בקשר שוטף - -
<טלי פלוסקוב (כולנו):>
נכון.

<רונן כהן:>
- -  מקדמים אתו תכניות.

<טלי פלוסקוב (כולנו):>
קידמו.

<רונן כהן:>
המנכ"ל באופן אישי, השר יופיע שם - - -

<היו"ר אברהם נגוסה:>
זה לא מה - - -

<רונן כהן:>
- - - אני אומר שיש פה אי-הבנה.

<טלי פלוסקוב (כולנו):>
חבל שלא ידענו את זה. חבל שלא הוסבר - - -

<רונן כהן:>
זה לא בסדר, היה צריך להציג את זה. אתמול בלילה קיבלתי הודעה ממנו שהוא - - -

<דנה גורדון שושני:>
הילה מהלשכה התקשה ואמרה: בשל אילוצי זמן.

<היו"ר אברהם נגוסה:>
הילה מהמשרד. הנה, מנהלת הוועדה - - -
<טלי פלוסקוב (כולנו):>
אז קודם כל, אני מבקשת שמישהו ייתן פה הסברים מטעם המשרד.

<רונן כהן:>
בסדר.

- - - סליחה, אדוני - -

<דנה גורדון שושני:>
- - - לפני שעה.

<רונן כהן:>
- - הניסוח היה חסר. אני לא יודע מי הסביר, אני אומר לך מה אני - - -

<היו"ר אברהם נגוסה:>
הילה מהמשרד. הילה מהמשרד התקשרה.

<דנה גורדון שושני:>
מלשכת המנכ"ל.

<היו"ר אברהם נגוסה:>
מלשכת המנכ"ל התקשרה למנהלת הוועדה.

<רונן כהן:>
אילו אדוני היה יודע שזאת הסיבה – הנה אני אומר לך עכשיו: אילו אדוני היה יודע שזאת הסיבה, היה מקבל אותה אחרת?

<היו"ר אברהם נגוסה:>
אנחנו לא קיבלנו. מה שקיבלנו, אני מצטט: בשל אילוצי לו"ז.
<רונן כהן:>
אילו אדוני היה יודע שזאת הסיבה? אילו אדוני היה יודע שזאת הסיבה, היה מכבד את זה?

<טלי פלוסקוב (כולנו):>
אני מאמינה שכן.

<רונן כהן:>
היה מקבל את זה? אם כן, אז יש  פה אי-הבנה בטרמינולוגיה, זה הכול, באופן שבו היא שימשה - - -
<טלי פלוסקוב (כולנו):>
- - - יודעים את הסיבה, אז אולי היית אתה מעביר - - -

<היו"ר אברהם נגוסה:>
נכון. אם היו מסבירים - -

<רונן כהן:>
אז אני אומר לך.

<היו"ר אברהם נגוסה:>
- - אם היו אומרים לנו, היינו דוחים את הדיון ליום אחר כי פשוט אין משמעות בלי המנכ"ל. אנחנו נשמע אותם תירוצים ואומרים לנו אותם דברים, לגלגל אותנו. אני אומר לך - - -

<רונן כהן:>
אני לא רוצה - - -

<היו"ר אברהם נגוסה:>
תן לי. אני שמעתי, שמעתי.

<רונן כהן:>
רק להשלים טיפה את התמונה.

<ג'וני בכור:>
אפשר להוציא אותו החוצה? הוא לא יפסיק לדבר, הרי.
<טלי פלוסקוב (כולנו):>
סליחה, אדוני. סליחה. באיזו זכות אתה מבקש כאלה דברים? להוציא החוצה סמנכ"לים? סמנכ"ל משרד השיכון יושב כאן.
<ג'וני בכור:>
הוא מזלזל בכנסת.

<טלי פלוסקוב (כולנו):>
סליחה. הוא מסביר. להיפך, הוא נותן לנו כבוד קצת.

<ג'וני בכור:>
הוא חוזר - - -

<טלי פלוסקוב (כולנו):>
אדוני היושב-ראש - - -

<רונן כהן:>
הוא שאל האם זה נכון לבקש את דחיית הישיבה בנסיבות הללו. אנחנו חשבנו שמתוך כבוד לאנשים שבכל זאת מגיעים ולא יודעים מהיום למחר שזה לא יתקיים, לבוא ולהציג. וככל שיידרשו השלמות – נשלים.
אם אדוני חושב שבכל זאת צריך לדחות את הישיבה, אנחנו רק רוצים שזה יהיה מהנסיבות שמקובלות עליך, שלא מתוך זלזול, חס וחלילה. ההיפך הוא הנכון. בכל זאת, אם אדוני חושב שזה נכון לקיים את הדיון, אנחנו כמובן נעשה כמיטב יכולתנו כדי לנסות להציג.

ואם אדוני חושב שצריך לדחות אותו, לפחות שזה יהיה בנסיבות ובהבנה שזה מאילוצים, לא של אילוצי זמן וסדרי עדיפויות אחרים, אלא באופן בלתי צפוי כי אירועים כאלה אי-אפשר לצפות.
<היו"ר אברהם נגוסה:>
אתה סיימת? 

<רונן כהן:>
כן.

<היו"ר אברהם נגוסה:>
אז אנא תקשיב לי גם. במישור העובדתי: אנחנו יותר משלושה חודשים דחינו את הדיון לבקשתו. זו עובדה. הדבר השני, היו יכולים להסביר לנו מלשכתו. אני אומר לך, הילה מלשכתו התקשרה שעה לפני הדיון למנהלת הוועדה ואמרה, ואני מצטט: אילוצי לו"ז. זו לא סיבה אחרת.

מה אתה רוצה שאני אעשה? אחרי שדחיתי שלושה חודשים. אחרי שכל הזמן אמרתי לעולים, 27 אלף עולים ממתינים לדיור ציבורי, לפתרון. 20 אלף מתוך 27 אלף אלה הקשישים. היה חשוב לנו מה שהוא הבטיח לפני שנה: לקבל היום דיווח מה נעשה.
אם הוא לא פה, אני לא מקיים את הדיון. אם הוא מודיע לי "מאילוצי לו"ז" שהוא לא מגיע, שעה לפני הדיון – אני לא מקיים.
זה זלזול בכנסת, זה זלזול בוועדה, זה זלזול בעולים החדשים. נקודה. אני לא מקבל את ההסבר שלך.
תודה רבה אני אומר לבאים.

הישיבה נעולה.

<הישיבה ננעלה בשעה 09:50.>

